Esta fin de selmana la nuestra llingua va vivir una esperiencia a la que nun ta mui avezada: aparecer con tola normalidá del mundu entel conxuntu de les falaes nel continente européu. El llugar va ser Lulea, capital de la Laponia sueco, y el motivu, el Festival Liet Lavlut ne que va participar Dixebra, la banda de rock más prestoxosa de la escena asturiana. Xunto a Dixebra, aspiren al premiu bandes gallegues,  meankielis, bretones, corsos, albaneses dItalia, samis, frisones, friulanos, galeses y mordvinios.    Un gran festival nel que se van tocar cuasimente tolos palos y que va tener una gran repercusión metiática nEuropa y nel mundu. Son yá munches les televisiones europees que lu van retresmitir en directo (nel Estáu español, Euskaltelebista) o tienen la intención de dedica-y ediiciones especiales. NAsturies la emisora Radio Sele (106.1 FM, www.radiosele.net) va ufiertar una programación especial el  sábadu pela tarde, a partir de les 18:00 hores, onde ban informar y comentar tolo que suceda na Kulturens Hus de Lulea. Tamién la TPA va reparar nesti eventu dedicándo-y una atención especial, cuando ninformativos cuando nespacios concretos sobrel tema. Tamién LES NOTICIES va siguir el festival. A Lulea treslladóse la directora de la so edición impresa, Beatriz R. Viado, y dende ellí unviará cróniques dando cuenta de los pormenores dun de los festivales más prestixosos dEuropa.